नगरनार प्लांट प्रभावित मुख्य सचिव से मिले, मांगी नौकरी
जगदलपुर | नगरनार स्टील प्लांट प्रभावित दो दर्जन से अधिक किसान गुरूवार को अपनी मांगों को लेकर विधायक संतोष बाफना और पूर्व विधायक डॉ. सुभाउ राम कश्यप के नेतृत्व में मुख्य सचिव विवेक ढांढ से मिले। किसानों का कहना है कि एनएमडीसी प्रबंधन और तत्कालीन कलेक्टर अंकित आनंद के मध्य हुए समझाैते के तहत 31 मार्च 2017 तक 838 किसानों को नौकरी देने की बात कही गई थी। किसानों की बातों को सुनने के बाद मुख्य सचिव ने इस मामले पर कलेक्टर अमित कटारिया से चर्चा की और जल्द ही इसका निपटारा करने कहा। बस्तर किसान विकास मंच के उपाध्यक्ष राजा मैथ्यू ने कहा कि मुख्य सचिव ने उनकी मांगों को जल्द पूरा करने का आश्वासन दिया है।
नागपुर के लिए हुए रवाना फेडरेशन के सदस्य व किसान
नगर प्लांट से प्रभावित किसान नागपुर में आल इंडिया एनएमडसी वर्कर्स फेडरेशन की बैठक 4 व 5 मार्च को होनी है जिसमें शामिल होने के लिए नगरनार के प्रभावित किसान प्रतिनिधिमंडल के सदस्य राजा मैथ्यु, लक्ष्मण सेठिया एवं स्थानीय फेडरेशन के सचिव महेंद्र जॉन, जितेंद्र नाग एवं प्रभुलाल नागपुर रवाना हो गए हैं। बैठक में आल इंडिया वर्क फेडरेशन के महासचिव एसक्यू जामा, उपाध्यक्ष आरडी त्रिपाठी एवं आरडीसीपी राव शामिल होंगे। इसके अलावा किरंदुल फेडरेशन के सचिव राजेश संधु, उपाध्यक्ष डीएल मारकंडेय, सुखवीर सिंह एवं रवि मंडल शामिल होंगे।
hin_Deva hin_Deva hin_Deva hin_Deva